Università ëd Cambridge

L'Università ëd Cambridge a l'é stàita fondà dël 1209 a Cambridge.
A l'era modlà an sl'Università 'd Paris e, parèj 'd costa-sì, a l'avìa ël but ëd pronté a le profession coltivà e a la cariera eclesiàstica.

 Stòria 
Vers ël 1209, an rason ëd batibeuj s-ciopà për ël massament ëd na fomna d'Oxford atribuìa a në student, l'atività an cola università a l'é stàita sospendùa e chèich ëstudios a l'han tramudà ant ël paisòt ëd Cambridge, sota la giurisdission dël vësco d'Ely, andoa a l'han fondà na neuva università.
Ël papé pì antich su costa atività a l'é dël 1231.
L'arconossiment formal a l'é avnùit con na bola dël vësco 'd Roma Gioann XXII dël 1318.

L'arforma dij sò statù a l'é avnùita dël 1856, possà dai sugeriment ëd na comission real (1852-1853).

Cambridge
Categorìa:Cambridge